ทองขึ้น 250 บาท
ทองคำเปิดตลาดปรับขึ้น250บ.แท่งซื้อ25400ขาย25500รูปพรรณซื้อ25029.16ขาย25900 บาท หลังตลาดโลกปิดพุ่งขึ้น 23.5 ดอลลาร์
8 ก.พ. 2555

ทองคำเปิดตลาดปรับขึ้น250บ.แท่งซื้อ25400ขาย25500รูปพรรณซื้อ25029.16ขาย25900 บาท หลังตลาดโลกปิดพุ่งขึ้น 23.5 ดอลลาร์ 
รายงานราคาทอง (ทองคำ 96.5%) ประจำวันที่ 8 กุมภาพันธ์ 2555 ตามประกาศของสมาคมค้าทองคำทองคำแท่ง รับซื้อบาทละ 25,400.00 ขายบาทละ 25,500.00 ราคาทองรูปพรรณ รับซื้อบาทละ 25,029.16 ขายบาทละ 25,900.00 ทั้งนี้ ราคาทองคำปรับขึ้น 250 บาท เมื่อเทียบกับราคาวานนี้ ( 7 ก.พ.) 
ทั้งนี้ สัญญาทองคำที่ตลาด COMEX (Commodity Exchange) ส่งมอบเดือนเม.ย.พุ่งขึ้น 23.5 ดอลลาร์ หรือ 1.4% ปิดที่ 1,748.4 ดอลลาร์/ออนซ์ หลังจากเคลื่อนตัวในช่วง 1748.4 - 1717.7 ดอลลาร์
สัญญาทองคำทะยานขึ้นแข็งแกร่งหลังจากเบอร์นันเก้ได้แถลงต่อคณะกรรมาธิการด้านงบประมาณของวุฒิสภาสหรัฐเมื่อช่วงค่ำวานนี้ตามเวลาไทยว่า เฟดเล็งเห็นความจำเป็นในการตรึงอัตราดอกเบี้ยไว้ที่ระดับต่ำ เมื่อพิจารณาจากภาวะเศรษฐกิจที่ฟื้นตัวอย่างเชื่องช้า